פיקסי לוט

ויקטוריה לואיס לוט (באנגלית: Victoria Louise Lott; נולדה ב-12 בינואר 1991) הידועה בשם הבמה פיקסי לוט (Pixie Lott), היא זמרת פופ אנגליה. לוט נולדה ברובע ברומלי שבלונדון לאב סוחר מניות ואם עקרת בית. בילדותה הושפעה בעיקר מלהקת טייק ד'את, הזמרת דיאנה רוס וזמרת ה-R&B מריה קארי. אמה נתנה לה את הכינוי "Pixie" (פיה) שהפך לשם הבמה שלה בהמשך. כילדה לוט שרה בכנסיות. בגיל ארבע השתתפה במקהלה והקליטה שיר עם רוג'ר ווטרס. כן השתתפה במחזמר "צ'יטי צ'יטי באנג באנג". היא זכתה במלגה בבית ספר לאמנויות התיאטרון, "איטליה קונטי". בגיל 14 לוט ראתה מודעה בעיתון שבה נכתב "מחפשים דיוות סול ופופ בגילאים 16-25", ומיהרה להרשם. כשנרשמה לאודישנים, שיקרה לוט ואמרה שהיא בת 16 וכך הכירה את מנהלה שהכיר לה הרבה אנשים בתעשיית המוזיקה. בין היתר בחן אותה מפיק המוזיקה ובעל חברת התקליטים אל איי ריד שהתלהב משירתה. לאחר מכן התחילה לוט לעבוד על אלבום הבכורה שלה וחתמה חוזה עם חברת Def Jam היוקרתית. ב-6 ביוני 2009 יצא סינגל הבכורה של פיקסי לוט, "Mama Do". הסינגל הגיע למקום הראשון במצעד הפזמונים הבריטי ושהה בו במשך שבועיים ולמקום החמישי במצעד 100 הגדולים באירופה. ב-7 בספטמבר 2009 יצא הסינגל השני מאלבום הבכורה, "Boys And Girls", שהגיע למקום הראשון במצעד הפזמונים הבריטי ולמקום העשירי ב-100 הגדולים כלל אירופה. ב-14 בספטמבר 2009 יצא אלבום הבכורה של לוט, "Turn It Up". האלבום הגיע למקום השישי במצעד הבריטי. האלבום הגיע למעמד פלטינה בבריטניה כשמכר שם יותר מ-350,000 עותקים. ב-23 בנובמבר יצא הסינגל השלישי מהאלבום, "Cry Me Out" שזכה להצלחה פחותה מהסינגלים הקודמים, והגיע למקום ה-12 במצעד הפזמונים הבריטי. ב-8 במרץ 2010 יצא הסינגל הרביעי מאלבום הבכורה של לוט, "Gravity". בקליפ לסינגל ישנן סצנות של לוט שרה על רצפה לבנה, רוקדת ברקע לבן ובין היתר נראית בפאה שחורה ברקע של עיגול אדום. שני שירים נוספים של לוט, שלא מופיעים באלבומה אך הופיעו במצעד הבריטי, הם גרסת כיסוי לשיר של קינגס אוף ליאון "Use Somebody", שהגיע למקום 52 במצעד הבריטי, והשיר "I Got Soul" בו השתתפה לוט עם עוד 13 אמנים נודעים, והגיע למקום 10 במצעד הבריטי. לוט הקליטה גרסה נוספת לשיר "Mama Do" עבור משחק המחשב סימס 3. בגרסה זו לוט שרה ב"סימליש", שפה בדיונית שמדוברת במשחק. לוט זכתה בטקס פרסי MTV אירופה 2009 בפרס הזמרת הבריטית הטובה ביותר ובפרס "Best Push Artist". בשנת 2017 החלת לשמש כמנטורית בתוכנית המציאות הבריטית "The Voice Kids", כאשר בשתי העונות הראשונות זכו המתמודדים - ג'ס פולי ודניאל דייוויס מהנבחרת שלה. 2009: Turn It Up 2011: Young Foolish Happy 2014: Pixie Lott 2024: Encino 2014: Platinum Pixie: Hits 2009: iTunes Live from London 2010: iTunes Festival: London 2010 EP' 2010: The Crazycats Tour מדיה וקבצים בנושא פיקסי לוט בוויקישיתוף אתר האינטרנט הרשמי של פיקסי לוט (באנגלית) אתר האינטרנט הרשמי של פיקסי לוט פיקסי לוט, ברשת החברתית פייסבוק פיקסי לוט, ברשת החברתית אקס (טוויטר) פיקסי לוט, ברשת החברתית אינסטגרם פיקסי לוט, ברשת החברתית טיקטוק פיקסי לוט, סרטונים בערוץ היוטיוב פיקסי לוט, במסד הנתונים הקולנועיים IMDb (באנגלית) פיקסי לוט, באתר AllMovie (באנגלית) פיקסי לוט, באתר Rotten Tomatoes (באנגלית) פיקסי לוט, במסד הנתונים הקולנועיים KinoPoisk (ברוסית) פיקסי לוט, באתר אפל מיוזיק (באנגלית) פיקסי לוט, באתר ספוטיפיי פיקסי לוט, באתר סאונדקלאוד (באנגלית) פיקסי לוט, באתר Last.fm (באנגלית) פיקסי לוט, באתר AllMusic (באנגלית) פיקסי לוט, באתר MusicBrainz (באנגלית) פיקסי לוט, באתר דיזר פיקסי לוט, באתר Yandex.Music (ברוסית) פיקסי לוט, באתר Discogs (באנגלית) פיקסי לוט, באתר Songkick (באנגלית) פיקסי לוט, באתר Genius פיקסי לוט, באתר SecondHandSongs פיקסי לוט, באתר בילבורד (באנגלית) פיקסי לוט, באתר טיידל (באנגלית) פיקסי לוט, באתר אמזון מיוזיק אור ברנע, מתאים לה פיקס, באתר ynet, 22 ביולי 2009